Cea de-a VII-a ediție a Premiilor Senatului Universității din București și-a desemnat câștigătorii

Pentru al șaptelea an consecutiv, Universitatea din București a recunoscut meritele celor mai valoroși membri ai comunității academice, în cadrul Galei de decernare a Premiilor Senatului Universității din București, ediția 2023.
Evenimentul a avut loc miercuri, 20 decembrie 2023, în Amfiteatrul „Ioan Mihăilescu” al Rectoratului Universității din București și a fost transmis live pe pagina de Facebook a Universităţii din Bucureşti.
Inițiativa urmărește să aducă recunoaștere performanțelor academice, în cercetare și implicare civică ale membrilor comunității academice a Universității din București. Astfel, în cadrul Galei vor fi acordate premii în domeniile Științelor Umaniste, Științelor Sociale, Științelor Vieții și Pământului, Științelor Exacte și Ingineriei, pentru educație/formare profesională; cercetare, inovare și publicații, pentru profesori emeriți, profesori asociați și angajatori, precum și pentru reviste și inițiative civice.
Dintre câștigătorii domeniilor au fost desemnați câștigătorii Marilor Premii ale Senatului UB: „Profesorul anului”, „Programul universitar/postuniversitar al anului”, „Autorul anului”; „Proiectul de cercetare al anului”, „Teza de licență a anului”, „Disertația anului”, „Teza de doctorat a anului”, „Alumnus-ul anului” și „Angajatorul anului”.
[bookmark: _GoBack]Beneficiile patrimoniale aferente premiilor sunt decise de Senatul Universităţii şi pot consta în:
· prime în bani, participare la conferinţe sau achiziţii de bunuri şi servicii necesare exercitării profesiei – pentru angajaţii Universităţii
· burse de excelenţă – pentru studenţii Universității din București
Premiile (inclusiv Marile Premii) pentru Alumnus-ul anului și pentru Angajatorul anului sunt onorifice și nu au o componentă patrimonială.
Regulamentul complet privind acordarea Premiilor anuale ale Senatului Universității din București poate fi consultat aici.
Lista completă a câștigătorilor celei de-a VII-a edițiia Premiilor Senatului Universității din București poate fi accesată aici.

